**☪ *Slayd 1***

**Hazırlayıb: Gecux orta məktəbinin Azərbaycan dili və ədəbiyyat müəlliməsi Pirməhəmmədova S. Ə.**

 **☪ *Slayd 2***

**Mövzu: Molla Pənah Vaqifin yaradıcılığı.**

**M. -☺ Salam uşaqlar! Salam əziz qonaqlar! Bizim bu günkü dərsimizə xoş gəlmisiniz! Bu günkü dərsimizin mövzusu gördüyümüz kimi M. P. Vaqifin yaradıcılı olacaq.**

**İndi isə dərsimizin məqsədləri ilə gəlin tanış olaq.**

 **☪ *Slayd 3***

1. **M. P. Vaqifin həyat və yaradıcılığı haqqında biliklərimizi möhkəmləndirməkdir.**
2. **Vaqifin lirik şerlərinin əsas mövzusu haqqında sizlərə məlumat verməkdir.**
3. **Şagirdlərdə “ana dilimizə” sevgi, maraq oyatmaqdır.**

 **☪ *Slayd 4***

**İş forması isə kollektiv və fərdi şəkildə keçəcəkdir.**

**Resurslar isə 10 – ci sinif ədəbiyyat kitabı , ədəbiyyat dəftərləri , kompyuter və proyektor olacaq.**

 **☪ *Slayd 5***

**Epigraf isə mənim ürəyimcə olan Uşinckinin bu gözəl sözləri olacaq:**

***“ Hər bir xalqın ruhunun ifadəsini ancaq onun doğma dilində vermək olar”.***

**Doğrudan da ruhun ifadəsini ancaq öz ana dilində vermək olar. Bizim ana dilimiz, türk azərbaycan dili isə məncə bütün dillərdən çox buna qadirdir.**

**Çünki bizim dilimiz ən zəngin , ən asan və ən gözəl bir dildir.**

**Gəlin ana dilimiz haqqında şerə qulaq asaq.**

*Doğma dilim sən ki varsan dünyada*

*Mən də varam, söyləməyə haqlıyam*

*Dost dillərə min hörmətim olsa da*

*Öz dilimə min könüldən bağlıyam.*

*Xalq danışıq dilini yuksək səviyyəyə qaldıran, ədəbiyyatımıza demokratiklik, xəlqilik getirən şairimiz kimdir?*

 *Ş. – M.P. Vaqif*

*M. – Siz , yəqin ki, Vaqifin həyatı ilə tanış olmuşsusuz?*

 ☪ *Slayd 6*

Kim deyər M.P.Vaqif neçənci ildə və harada anadan olmuşdur.

Ş. –☺ M.P.Vaqif 1717 – ci ildə Qazax mahhalının Qıraq Salahlı kəndində anadan olub.

 ☪ *Slayd 7*

M.-☺ Uşaqlar bu il neçənci ildir?

 Şairin anadan olduğundan neçə il keçib?

Ş. -☺ 300 il.

M. –☺ Düzdür , 2017 – ci ildə şairin anadan olduğundan 300 il keçib, ona görə də bu günkü açıq dərsimizi də M.P. Vaqifə həsr etməyə özümə borc bildim.

2017 – ci ili türk dünyası M.P. Vaqifin ili adlandırıblar.SLAYD 8

M. –☺ M. P. Vaqif aldığı təhsil barədə kim danışa bilər.

Ş. – ☺ M. P. Vaqif mükəmməl mədrəsə təhsili almış dövrün elmlərini dərindən mənimsəmişdir. Kiçik yaşlarından el aşıqlarını müntəzəm dinləmiş onların məclislərində olmuş xalq yaradacığını ürəkdən sevmişdir.

M. – ☺ Daha kim artıra bilər ?

Ş. – ☺

 ☪ *Slayd 9*

O, şərq ədəbiyyatı ilə yaxından tanış olmuş , Nizami , Xətayi , Fizuli və digər sənətkarlarımızın əsərlərini dönə - dönə oxumuş , yazılı ədəbiyyatımızın ənənələrini dərindən mənimsəmişdir.

 M. –☺ Doğrudur, atası Məhdi Ağa oğluna mükəmməl təhsil vermişdir. Əvvəl Qazaxda, sonra isə Gəncədə təhsilini davam etdirmişdir. O, fars və ərəb dillərində yaxşı danışır , astranomiya riyaziyat musiqi və poetika üzrə geniş biliyə malik idi.

Kamil insan kimi yetişməsində o dövrün tanınmış alimi və pedagogu Şəfi Əfəndinin böyuk rolu olmuşdur.

Vaqifin müəllimi Dərbəndli idi..

M. –☺ Vaqif təhsilini bitirdikdən sonra nə ilə məşğul olur

Ş. – Mollaxana təhsilini bitirdikdən sonra Molla Pənah həm müəllimliklə məşğul olur,həm də şerlər yazırdı.

M. – ☺ Düzdür , hərtərəfli biliyə malik olan şair uşaqlara dərs deyirdi. Ancaq o çox az maaş alırdı elə bu vaxt o “ Bayram oldu” şerini yazmışdılar.

 Bayram oldu , heç bilmirəm neyləyim.

 Bizim evdə dolu çuval da yoxdur.

 Dügiylə yağ hamı çoxdan tükənmiş

 Ət heç ələ düşməz motal da yoxdur.

 Bizim bu dünyada nə malımız var

 Nə də evdə sahib camalımız var.

 Vaqif öyünmə ki kamalımız var

 Allaha şükür ki, kamal da yoxdur.

M. – ☺ Vaqifin artıq bu vaxt arvadı Mədinə və üç uşağı var idi. Oğlu Əliağa və iki qızı. Şair qızlarını ən yaxın dostu Vidadinin oğlanlarına ərə verir.

 ☪ *Slayd*

Molla Vəli Vidadi Vaqifdən 6 il böyük olsa da, ən yaxın dostu idi.

Lakin bunların şerləri arasında çox böyük fərq var idi.

Vaqif - nikbin, hər şey yaxşı olacağını inanan, Vidadi isə bədbin şair idi.

Yaxşı bəs şair saraya nə cür düşür.

Ş. – ☺ Dərin biliyi, parlaq zəkası, şirin rəvan danışığı ürəyə yatan şeirləri onu tezliklə məşhurlaşdırır. Qarabağın uzaqgörən hökümdarı İbrahim xan elə ilk görüşdən onu yüksək qiymətləndirir və eşikağası təyin edir.

 ☪ *Slayd ( карта)*

M. –☺ Düzdür , XVIII əsrin ortalarında Qarabağ xanlığı çox güclənir və Qazax mahalını öz tərkibinə daxil edir. Bu fakt Vaqifin taleyinin dəyişməsinə səbəb olur. 1759 – cu ildə Gürcustsnın sərhədində olan qarışıqlıq nəticəsində Vaqif 17 ailə ilə birlikdə Şuşaya köçür. Şuşaya gələndə Vaqifin artıq 50 yaşı vardı.

Bir neçə il Şuşanın yaxınlığındakı kənddə müəllimlik edir, sonra isə Şuşada məktəb açır.

Onun ağıllı məsləhətləri , gözəl şerləri tez bir zamanda onu Şuşada şöhrətləndirir.

İbrahin xan da onu Saraya davət edir və əvvəl eşikağası, sonra isə baş vezir təyin edir.

M. –☺ Vaqifin ömrü Sarayda necə keçirdi ?

Ş. – ☺ Vaqif bu dövrdə çox çətinliklərlə üzləşir, ancaq Saraydan getmir. Xalqa , camaata kömək etməyi özünə borc bilir.

M. – ☺ Daha nə artırmaq istəyirsiz?

Ş. –☺ Vaqif ömrünün qurub çağında faciələrlə üzləşdi Qarabağı ışğal edən Ağa Məhəmməd şah Qacar ona ölüm cəzası verdi. Bu faciədən xilas olan şairi hakimiyyəti ələ keçirən Məhəmməd bəy Cavanşir tərifindən təqib edilməsi qoca şairi sarsıtdi, insanlara inamını qırdi.

M. – ☺ Düzdür , ancaq Vaqif Şuşanı, Qarabağı Qacarın əlindən xilas etmək üçün baş vəzir kimi əlindən gələni etdi.

O, bilirdi ki , Gürcu xanı İrakli II Rusiyaya Yekaterinaya

məktub yazıb, ondan kömək istəyib. 1993 – cü ildə Vaqif də İbrahim xana məsləhət görür ki, Yekaterinaya məktub yazsın. İbrahim xanın dilindən Vaqif Yekaterinaya məktub yazır. Hətda Yekaterina bu məktubların kim yazdığını soruşur və qeyd edir ki , bu məktub ədəbiliyi və zərifliyi ilə başqa İrandan , Türkiyədən gələn məktublardan fərqlənir və Yekaterina Vaqifə bahalı daş -qaşla bəzənmiş bir əsa hədiyyə göndərir.

Rusiya Qafqaza Valerian Zubovun başçılığı ilə qoşun göndərir. Ancaq 1775 – ci ildə Qaçar Qarabağ xanlığını elə keçirmək istəyir, ancaq keçirə bilmir.

 ☪ *Slayd ( Şuşa )*

M. –☺ Sən nə artırmaq istəyirsən.

 Ş. - ☺ Стих на русском.

*Безумец! Град камней летит с небес.*

*А ты в стеклянных стенах ждёшь чудес.*

 (Вагиф отвечает)

*Меня стеклом создатель окружил,*

*Но в крепкий камень он стекло вложил.*

M. – ☺ 1976 – ci ildə Zubovun qoşunu Qafqaza gəlir. Ancaq nə Qarabağa nə də Gəncəyə kömək edə bilir.

Yekaterina qəflətən ölür, və oğlu Pavel qoşunu geri çağırır.(Slayd YEKATERİNA)

Bundan istifadə edən Şah Qacar yenidən Qarabağa hücüm edir. Bu dəfə İbrahim xan qalanı döyüşsüz təslim edir , və öz qohumları ilə Dağıstana çəkilir, çünki o il çox quraq keçir , əhali aclıq , qıtlıq keçirirdi. Vaqif sarayda qalır. Şah Qaçar onu tutur , və səhəri gün edam etdirmək istəyirdi. Ancaq gecə ikən Qaçarı öz adamları öldürürlər.

Vaqifin Qaçarın hüzuruna gətirməsi səhnəsi S. Vurğunun “ Vaqif” dramında çox gözəl yazılıb.

 ☪ *Slayd ( S. V. )*

Gəlin bu balaca səhnəciyə baxaq.

Şah Qacar: – *Şair, siz şahın hüzürundasız .*

Vaqif: - *Bunu sizsiz belə düşünürəm mən.*

Qacar - *Bəs baş əymədiniz*

Vaqif – *Əymədim, bəli. əyilməz vicdanın böyük heykəli.*

Qacar – *Qılınclar toqquşub iş görən zaman, neylər dediyiniz quru bir vicdan.*

Vaqif - *Vicdan dediklərin bir həqiqətdir. Beşiyi, məzarı əbədiyyətdir.*

Qacar – *Bəs zindan necədir qaranlıq zindan?*

Vaqif – *Soyuq məzara da zinətdir insan*

Qacar – *Yenə göylərdədir şair xəyalın*

Vaqif – *Əzəldən hüdudu yoxdur kamalın.*

**1797 – ci ildə 80 yaşlı Vaqif oğlu ilə birlikdə öldürülür.**

*Şairin ölümündən sonra onun evi yandırılır,buna görə də şairin heç bir əlyazması bizə gəlib çatmayıb.*

 *İDMAN DƏQİQƏSİ.*

*Uşaqlar görürsünüz nə gözəl təbiətimiz var.*

M. –☺ “Vaqif” - təxəllüsünun mənası nə deməkdir ?

Ş. – ☺ “Vaqif” – hər şeyi mükəmməl bilən deməkdir.

M. – ☺ Düzdür! Hətta belə bir məsəl var ki “ Hər oxuyan Molla Pənah ola bilməz”

 Slayd ( Hər oxuyan...)

M. - Uşaqlar gəlin indi xalq yaradıçılığına nə daxil olduğunu yadımıza salaq.

Ş. – Atalar sözləri, laylalar, nağıllar, dastanlar...

 (kartoçkalar ilə tapşırıqlar)

 *Yeni dərs*

M.- ☺ Vaqifin yaradıcılığında məhəbbət mühüm yer tutur. Lakin şair bu mövzuya sələflərindən fərqli yanaşmışdır. Onun əsərlərində qədim və orta əsr şerində ifadə onlunan ilahi, rəmzi eşq yox, real gerçək eşq tərənnüm edilir. Onun sevdikləri gözəllər isə Vaqifin dəqiq adları ilə göstərdiyi Pəri, Zeynəb, Fatimə kimi el qızlarıdır.

Vaqifin qoşmalarının dili sadə xalq dilidir, tərənnüm etdiyi məhəbbət də real məhəbbətdir. M.Füzulidə, İ. Nəsimidə, Nizamidə olduğu kimi romantik məhəbbət deyil. Məsələn: M. Füzulinin “ Məni candan usandırdı” qəzəlinə diqqət edək.

 - *Məni candan usandırdı , cəfadan yar usanmazmı?*

 *Fələklər yandı ahımdan, muradın şəmi yanmazmı?*

 *Qəmü bimarinə canan, dəvayi dərd edər əhsən*

 *Neçin qılmaz mənə dərman, məni bimar sanmazmı.*

M. – ☺ (şair axırıncı bənddə deyir)

 *Füzuli rindü şeydadır, həmişə xəlqə rüsvadır.*

 *Sorun kim bu nə sevdadır, bu sevdadan usanmazmı?*

Şairin hansı məhəbbətdən danışdığını başa düşmək olmur.

 Qoşma

* Aşıq serinin hər bəndi dörd misradan, hər misrası on bir hecadan ibarət olan janrına qoşma deyilir.

Uca-uca dağ başında

Yaz-bir yana,qış bir yana.

Titrəyir ağzım içində,

Dil bir yana,diş bir yana

 ( Koroğlu dastanından)

 Gəlinə ayran demədim ,

Mən Dədə Qorqud.

Ayrana soyran demədim,

Mən Dədə Qorqud.

İynəyə tikən demədim,

Mən Dədə Qorqud.

 (Dədə Qorqud dastanından)

İndi götürək Vaqifin “Pəri” qoşmasını.

 ***“Pəri” qoşması***

  6 5

*Boyun sürahıdır,// bədənin büllur, a*

*Gərdənin çəkilmiş //minadan, Pəri! b*

*Sən ha bir sonasan, //cüda düşübsən c*

*Bir bölük yaşılbaş //sonadan, Pəri! b*

*İxtilatın şirin,// sözün məzəli, ç*

*Şəkər gülüşündən //canlar təzəli, ç*

*Ellər yaraşığı, //ölkə gözəli, ç*

*Nə gözəl doğubsan //anadan, Pəri! b*

M.- ☺ Bu şerdə şair Pəriyə müraciət edərək xalq danışıq dilində yazmışdır. Götürək “ ixtilat” sözünü, bu söz də çoxu sözlər kimi dialekt sözüdür.

M. – ☺ İndi isə gəlin şairin belə bir qoşmasına qulaq asaq.

 ☪ *Slayd ( стих-е)*

**Qoşmalar üç , beş, yeddi bənd olur.**

**“Hayıf ki, yoxdur” qoşmasınin yazılmasının səbəbi barədə maraqlı bir rəvayət var: - Deyilənlərə görə İbrahim xan öz atlıları və vəziri ilə birlikdə Kür qıraqındakı obalardan birinə düşür. Xanın getməsi uzanır. Yerli əhali onlara qulluq etmək əziyyətindən xilas olmaq üçün xanin saraya qayıtmasını tezləşdirməyi Vaqifdən xahiş edir.**

**Ağsaqqalları dinləyən Vaqif xanda Şuşaya dönmək həvəsi oyatmaq məqsədi ilə bu qoşmanı yazır.**

 **☪ *Slayd (Kür çayı)***

***Kür qırağının əcəb seyrəngahı var,
Yaşılbaş sonası, hayıf ki, yoxdur!
Ucu tər cığalı siyah tellərin
Hərdən tamaşası, hayıf ki, yoxdur!***

***Qış günü qışlağı Qıraqbasanın,
Gözüdür Aranın, cümlə-cahanın,
Belə gözəl yerin, gözəl məkanın
Bir gözəl obası, hayıf ki, yoxdur!***

***Çoxdur ağ bədənli, büllur buxaqlı,
Lalə zənəxdanlı, qönçə dodaqlı.
Amma şirin dilli, açıq qabaqlı,
Könül aşinası, hayıf ki, yoxdur!***

***Vaqif haqdan dilər lütfü kərəmlər,
Belə yerdə qalan, vallah, vərəmlər.
Yenə yada düşdü bizim sənəmlər.
Getməyin binası, hayıf ki, yoxdur!***

**Əsərin birinci bəndindən başlayaraq oxucu bir - birinə zidd olan iki hisslə üz - üzə qalır. Kür qırağının gəzməli, görməli yerləri şairi heyran edir. Amma bu yerin abadlığının gözə dəyməməsi şairin kədərlənməsinə səbəb olur.**

 **Şerin demək olar ki bütün bəndləri təzad üzərində qurulub.**

***Vaqifin Vidadi ilə deyişmələri dillər əzbəri olmuşdur. Belə deyişmələr əsasında onların “Durnalar” şerləri yaranmışdır. Vaqifdən sonra gələn şairlər də durnalar haqqında şerlər yazmışlar.***

 ***Slayd ( Durnalar)***

Bir zaman havada qanad saxlayın,

Sözüm vardır mənim sizə, durnalar!

Qatarlaşıb nə diyardan gəlirsiz,

Bir xəbər versənız bizə, durnalar!

 (M. P. Vaqif)

Qatar-qatar olub qalxıb havaya,

Nə çıxıbsız asimana durnalar!

 Qərib-qərib qəmgin-qəmgin ötərsiz, .

Üz tutubsuz nə məkana durnalar?!

 (M. V. Vidadi)

Bir saat havada qanad saxlayın,

Nizam ilə qoşa durnalar!

Qatarlaşıb nə diyardan gəlirsiz

Qaqqıldaşa – qaqqıldaşa durnalar?

 (Q. B. Zakir)

 **M. - Dağıstan şairlərindən durnalar haqqında kim şer yazıb?**

**Ş. – R. Gamzatov**

**M. – Ancaq R. Gamzatovun “ Durnalar” şeri müharibədə şəhid olmuş əsgərlərimizə həsr olunub.**

**M. –Uşaqlar, indi də vətən uğrunda qurban gedən şəhidlərimiz var. Bu il qəhrəman adına layiq şəhidimiz kim olub?**

**Ş. – Nurmagommed Nurbagandov.**

**M. – Vaqif yaradıcılığının əsas xüsusiyyətlərini özündə əks etdirən “ Bəri bax” qoşması ümumən Azərbaycan şerinin ən gözəl nümunələrindən biridir.**

 ***Slayd “ Bəri bax”***

**Möhürbənd adlanan son bənddə şair öz təxəllüsünü söyləyir.**

 ***Slayd ( qəzəlləri)***

***Vaqifin qəzəlləri də qoşmaları kimi ,əsasən, qadın gözəlliyi, məhəbbət haqqındadır.***

 ***Slayd***

***Mehribanlıq görməyib bir məhliqadan küsmüşəm,***

***Gündə yuz al eyləyən qəlbi qaradan küsmüşəm.***

***Şəninə dedim şirin söz bir şey ondan dadmadım***

***Bu səbəbdən ağzı şəkkar dilrubadan küsmüşəm.***

***Çün uman yerdən küsərlər, bir məsəldir xalq arasında,***

***Küsdüyüm bica deyildir aşinadan küsmüşəm.***

***Içtimai fəlsəfi məzmunlu qəzəlləri içərisində diqqəti cəlb edən şair dostu Vidadiyə müraciətlə yazdığı “Bax” qəzələdir***

**Vaqif in ölümdən xilas olunması bir möcüzə idi. Qacarın ölümündən sonra o öz dostu Vidadiyə müraciət edərək “Bax” qəzəlini yazır.**

 **☪ *Slayd ( “Bax”)***

**“Bax” qəzəlində şair öz dostu Vidadiyə bu dünyadan baş götürüb qaçmağı məsləhət görür . - “Nə dosta, nə qıza, nə oğula, nə yarə baxma” - deyir.**

**Ancaq vaxtilə dostu Vidadini kədərli şerlər yazdığına görə qınayır, onu dünyadan zövq almağa çağırır və deyirdi: “ Toy bayramdır bu dünyanın əzabı, əqli olan ona gətirər tabı”.**

 **Slayd ( müxəmməsləri)**

**Vaqifin müxəmməsləri də, qoşmaları, qəzəlləri kimi qadın gözəlliyinə həsr olunmuşdur.**

**Vaqifin yaradıcılığında xüsusi yer tutan onun “ Görmədim” müxəmməsidir.**

 ***Mən cahan mülkündə mütləq doğru halət görmədim***

 ***Hər nə gördüm əyri gördüm özgə babət görmədim***

 ***Aşinalar ixtilatında sədaqət görmədim***

 ***Biətü iqraru imanü dəyanət görmədim***

***Bivəfadən lacərəm təhsinü hacət görmədim.***

***Vaqif ömrünün sonunda Vidadinin dediyinə yaxınlaşır.***

**Vaqif sözləri və ifadələri məcazi mənadan çox həqiqi mənada işlətməyə başlayir, və realizmin, gerçəkliyin yeni bir formasını meydana çıxır.**

 ***Qiymətləndirmə***

 ***REFLEKSİYA***

* **UŞAQLAR DƏRSİMİZ XOŞUNUZA GƏLDİ?**
* **NƏ XOŞUNUZA GƏLDİ?**
* **NƏ XOŞUNUZA GƏLMƏDİ?**
* **NƏ BAŞA DÜŞMƏDİNİZ ?**

 ***EV TAPŞIRIĞI***

**M. P. Vaqifin yaradıcılığını öyrənmək**

**Diqqətinizə görə çox sağ olun.**

Advertisements